Otsikossa olevan kysymyksen kuulee usein. Joskus jopa väitemuodossa.

Ekonomistin tehtävä on ottaa asiasta selvää ja siinä ekonomistin paras ystävä on Tilastokeskus, ja tarkemmin sanottuna työvoimatilasto.

Palkansaajien työllisyys ja tehdyt työtunnit

Valitaan tarkastelujaksoksi 2008-2018 ja piirretään graafi.



Tehtyjen työtuntien määrä on viimeisten vuosien aikana ollut rivakassa nousussa.

Tämän evidenssin valossa työllisyyden kasvu on ”aitoa”. Palkaton työ ei tässä näy. Sitä ei luokitella ”työksi”.

Mutta entä jos työllisten määrä on noussut vielä nopeammin?

Työtunnit per työllinen

Tarkastellaan tehdyt työtunnit per työllinen.

Havainto on, että tehdyt työtunnit per työllinen ovat olleet laskussa vuosina 2006-2018. Muutos on kuitenkin pieni (huomaa asteikko).

Tarkemmin tilastoa (ei taulukkoa) katsoessa näemme, että tehdyt työtunnit per palkansaaja ovat todellakin laskeneet 1605 tunnista 1590 tuntiin. Kikyn 24h työajan pidennyksestä huolimatta. Muutos 1605 -> 1590 on kuitenkin aika pieni.

Mutta silti, osa-aikatyö on ilmeisesti yleistynyt. Katsotaan.

Osa-aikatyötä tekevien määrä

Tarkastetaan osa-aikatyöllisten määrän kehitys.

Osa-aikatyötä tekevien määrä on kasvanut 2006 lähtien 315 000 -> 373 000. Ja kasvu on ollut huimaa

Ei ihme, että tehdyt työtunnit per työllinen ovat laskeneet. Kikyn työajan pidennyksestä huolimatta.

Osa-aikatyö on siis yleistynyt. Entä pätkätyö?

Tarkastetaan määräaikaisessa työsuhteessa olevien määrää.

Määräaikaista työtä tekevien määrä

Graafissa on sinisellä vakituisessa pestissä olevien osuus ja sinapinvärisellä määräaikaisten osuus.



Ei suurta muutosta.

Johtopäätös?

Osa-aikatyö yleistyy, pätkätyö ei yleisty.

Tehdyt työtunnit per palkansaaja ovat laskeneet hieman. Silti 1590 tuntia vuodessa.

Onko mikään näistä muutoksista aidosti suuri?

On. Osa-aikatyötä tekevien määrä. 60 000 lisäystä vähän yli kymmenessä vuodessa.

Antti Koskela, STTK:n ekonomisti

***

Totta vai tarua työelämästä?

Jaa artikkeli: